CELEX: 32008R0164
Language: hu
Date: 2008-02-22 00:00:00
Title: A Bizottság 164/2008/EK rendelete ( 2008. február 22.) az 1444/2006/EK rendeletnek a Bacillus subtilis C-3102 (Calsporin) takarmányadalék minimális tartalma tekintetében történő módosításáról (EGT-vonatkozású szöveg)

23.2.2008   
            
            
               HU
            
            
               Az Európai Unió Hivatalos Lapja
            
            
               L 50/6
            
         
      A BIZOTTSÁG 164/2008/EK RENDELETE
   
   (2008. február 22.)
   az 1444/2006/EK rendeletnek a Bacillus subtilis C-3102 (Calsporin) takarmányadalék minimális tartalma tekintetében történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
   mivel:
   
               (1)
            
            
               A Bacillus subtilis C-3102 (Calsporin) adalékot az 1831/2003/EK rendelettel összhangban engedélyezték bizonyos feltételek mellett. Ezen adalék brojlercsirkéknél történő használatát az 1444/2006/EK bizottsági rendelet (2) tíz évre engedélyezte, a forgalomba hozatali engedélyt az engedély jogosultjához kötve.
            
         
               (2)
            
            
               Az 1831/2003/EK rendelet lehetővé teszi, hogy az adalék engedélyezését az engedély jogosultjának kérésére és az Európai Élelmiszerbiztonsági Hatóság (a továbbiakban: hatóság) véleményét követően módosítsák.
            
         
               (3)
            
            
               A Bacillus subtilis C-3102 (Calsporin) adalék engedélyének jogosultja kérelmet nyújtott be, amelyben azt javasolta, hogy az engedély feltételeit az adalék minimális tartalmának csökkentése által módosítsák.
            
         
               (4)
            
            
               A hatóság 2007. szeptember 18-án elfogadott véleményében (3) azt javasolta, hogy az érintett hatóanyag minimális tartalmát 1×109 CFU-ról 5×108 CFU-ra csökkentsék, mivel bebizonyították az adaléknak a legkisebb javasolt adag melletti hatékonyságát.
            
         
               (5)
            
            
               Az 1444/2006/EK rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 1444/2006/EK rendelet mellékletének helyébe e rendelet melléklete lép.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. február 22-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  HL L 271., 2006.9.30., 19. o.
   
      (3)  A takarmányban használt adalékanyagokkal és termékekkel vagy anyagokkal foglalkozó tudományos testületnek az 1831/2003/EK rendelettel összhangban brojlercsirkék takarmány-adalékanyagaként használt Calsporin nevű Bacillus subtilis készítmény biztonságosságról és hatásosságáról szóló szakvéleménye. The EFSA Journal (2007) 543., 1-8. o.
   
      MELLÉKLET
      
         
            „MELLÉKLET
            
                        Az adalék azonosítószáma
                     
                     
                        Az engedély jogosultjának neve
                     
                     
                        Adalék
                        (kereskedelmi név)
                     
                     
                        Összetétel, kémiai képlet, leírás, analitikai módszer
                     
                     
                        Állatfaj vagy -kategória
                     
                     
                        Felső korhatár
                     
                     
                        Minimális tartalom
                     
                     
                        Maximális tartalom
                     
                     
                        További rendelkezések
                     
                     
                        Az engedély lejárta
                     
                  
                        CFU/kg 12 %-os nedvességtartalmú teljes értékű takarmányban
                     
                  
                        Az állattenyésztésben alkalmazott adalékok kategóriája. Funkcionális csoport: bélflóra-stabilizálók.
                     
                  
                        4b1820
                     
                     
                        Calpis Co. Ltd.
                        A Közösségben az Orffa International Holding BV képviseli
                     
                     
                        
                           Bacillus subtilis
                        
                        C-3102 DSM 15544
                        (Calsporin)
                     
                     
                        
                                     
                                 
                                 
                                    Az adalék összetétele:
                                    
                                       Bacillus subtilis C-3102 (DSM 15544) készítmény legalább 1 × 1010 CFU/g adalék tartalommal
                                 
                              
                                     
                                 
                                 
                                    A hatóanyag jellemzése:
                                    A Bacillus subtilis C-3102 (DSM 15544) csíraképes spórái
                                 
                              
                                     
                                 
                                 
                                    Analitikai módszer (1)
                                    
                                    Előmelegített takarmányminták kezelésével kombinált triptontartalmú szója-agart alkalmazó lemezes számlálásos módszer
                                 
                              
                     
                        Brojlercsirke
                     
                     
                        —
                     
                     
                        5 × 108
                        
                     
                     
                        1 × 109
                        
                     
                     
                        
                                    1.
                                 
                                 
                                    A felhasználók biztonsága érdekében: használatkor védőmaszk és védőszemüveg viselése kötelező.
                                 
                              
                                    2.
                                 
                                 
                                    Az adalék és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás.
                                 
                              
                                    3.
                                 
                                 
                                    A használat a megengedett kokcidiosztatikumokat tartalmazó takarmányokban engedélyezett: monensin-nátrium, szalinomicin-nátrium, szeduramicin-nátrium, lazalocid-nátrium, maduramicin-ammónium, narazin-nikarbazin és diklazuril
                                 
                              
                     
                        2016. október 20.
                     
                  
      
      
         (1)  Az analitikai módszerek részletes leírása a közösségi referencialaboratórium alábbi honlapján található: www.irmm.jrc.be/crl-feed-additives”